《清远舟中》
明代·释古义

十载荷衣多远游，孤城薄暮自维舟。烟飞水面全笼树，月落潭心不碍流。

坐久空闻风撼石，更阑无语被蒙头。个中消息如何会，鸥鸟忘机最好俦。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。